ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1157/96 υποβολή: Νικήτας Κακλαμάνης (UPE) προς την Επιτροπή (15 Μαΐου 1996)

Θέμα: Αλλοδαποί (εκτός ΕΕ) εργαζόμενοι στην Ελλάδα

Είναι γνωστό ότι ένας μεγάλος αριθμός αλλοδαπών, εκτός χωρών της ΕΕ, εργάζονται παράνομα στην Ελλάδα. Σύμφωνα με εκτιμήσεις του Υπουργείου Εργασίας φθάνουν τα 500.000 άτομα. Επίσης είναι γνωστό ότι οι αμοιβές αυτών των εργαζομένων είναι κατά 50% χαμηλότερες από τις αντίστοιχες των Ελλήνων χωρίς επίσης να καταβάλλονται ασφαλιστικές εισφορές.

Αποτέλεσμα αυτής της κατάστασης είναι:

- αφενός ένας μεγάλος αριθμός Ελλήνων εργαζομένων να βρίσκονται στην ανεργία και

- αφετέρου, απώλεια εσόδων στο ασφαλιστικό σύστημα της Ελλάδας.

Παρακαλώ όπως με ενημερώσετε:

- Αν η υπάρχουσα κατάσταση στην Ελλάδα είναι σύμφωνη με το κοινοτικό δίκαιο;

- Αν θα έπρεπε να βγαίνει για κάθε ένα εργαζόμενο αλλοδαπό εκτός ΕΕ κάρτα εργασίας;

- Αν υπάρχει δυνατότητα παρέμβασης εκ μέρους της Ευρωπαϊκής Επιτροπής και ποιά;

Απάντηση του κ. Flynn εξ ονόματος της Επιτροπής (27.10.1996)

Με την ισχύουσα κατάσταση του κοινοτικού δικαίου, το θέμα σχετικά με την αποδοχή υπηκόων τρίτων χωρών στα κράτη μέλη για λόγους απασχόλησης δεν ανήκει, κατ'αρχήν, σε κοινοτική αρμοδιότητα.

Ως εκ τούτου, σύμφωνα με το άρθρο ΙΑ 1 του τίτλου VI της Συνθήκης για την Ευρωπαϊκή Ένωση (ΣΕΕ), «η πολιτική μετανάστευσης και η πολιτική σε σχέση με τους υπηκόους τρίτων χωρών» θεωρείται από τα κράτη μέλη ως «ζήτημα κοινού ενδιαφέροντος». Τα κράτη μέλη συνεργάζονται για αυτό το σκοπό στα πλαίσια του Συμβουλίου, συνδέοντας πλήρως τις εργασίες τους με εκείνες της Επιτροπής. Σ'αυτό το πλαίσιο, αφενός, έχουν εγκρίνει ψηφίσματα (ψήφισμα του Συμβουλίου της 1ης Δεκεμβρίου 1994 που αφορά τον περιορισμό της αποδοχής υπηκόων τρίτων χωρών στα κράτη μέλη για λόγους άσκησης ανεξάρτητης επαγγελματικής δραστηριότητας 7 ψήφισμα της 20ης Ιουνίου 1994 για τον περιορισμό αποδοχής υπηκόων τρίτων χωρών στα κράτη μέλη για λόγους μισθωτής απασχόλησης) για να προσδιορίσουν τις κοινές αρχές και, αφετέρου, συνεργάζονται, συμπεριλαμβανομένων των πρακτικών θεμάτων, στην καταπολέμηση της αστικής μετανάστευσης. Επ'αυτού του τελευταίου σημείου, το Συμβούλιο από την έναρξη ισχύος της ΣΕΕ, ενέκρινε πέντε συστάσεις εκ των οποίων οι σημαντικότερες είναι:

- η σύσταση του Συμβολίου της 22ας Δεκεμβρίου 1995 για την εναρμόνιση των μέσων καταπολέμησης της μετανάστευσης και της παράνομης απασχόλησης καθώς και την βελτίωση των προβλεπόμενων μέσων ελέγχου για αυτόν τον σκοπό ((ΕΕ αριθ. C 5 της 10.1.1996. )) 7

- η σύσταση του Συμβουλίου της 22ας Δεκεμβρίου 1995 σχετικά με τις διαβουλεύσεις και την συνεργασία για την εφαρμογή των μέτρων απέλασης1.

Όσον αφορά τη θέση της Επιτροπής, ο αξιότιμος βουλευτής παραπέμπεται στην ανακοίνωση της Επιτροπής προς το Συμβούλιο και το Κοινοβούλιο της 23ης Φεβρουαρίου 1994 σχετικά με τις πολιτικές μετανάστευσης και ασύλου ((COM(94) 23 τελικό. )), στην οποία εκθέτει την σφαιρική προσέγγισή της, για την καταπολέμηση του προβλήματος της αστικής μετανάστευσης καθώς και των συγκεκριμένων μέτρων που αφορούν την καταπολέμηση της παράνομης απασχόλησης.
ΓΡΑΠΤΗ ΕΡΩΤΗΣΗ E-1100/96 υποβολή: Josι Apolinαrio (PSE) προς την Επιτροπή (13 Μαΐου 1996)

Θέμα: Διεύρυνση - εκτίμηση της πλήρωσης των οικονομικών και πολιτικών προϋποθέσεων για την ένταξη των κρατών της Κεντρικής και της Ανατολικής Ευρώπης που ορίσθηκαν στην Κοπεγχάγη

Η Επιτροπή πρόκειται να διαβουλευθεί, εντός του 1996, με τα συνδεδεμένα κράτη της Κεντρικής και της Ανατολικής Ευρώπης επί τη βάσει ερωτηματολογίου το οποίο αποσκοπεί, ουσιωδώς, στο να εκτιμήσει κατά πόσον τα κράτη αυτά ανταποκρίνονται στις οικονομικές και πολιτικές προϋποθέσεις για την προσχώρηση, οι οποίες ορίσθηκαν στην Κοπεγχάγη.

Μέχρι στιγμής, η Επιτροπή δεν έχει παράσχει συγκεκριμένες πληροφορίες στα κράτη μέλη σχετικά με το περιεχόμενο αυτού του εγγράφου. Παρά το γεγονός ότι η διαβούλευση αυτή με τα υποψήφια κράτη, που πραγματοποιήθηκε άλλωστε και κατά τις προηγούμενες διευρύνσεις, αποτελεί αρμοδιότητα της Επιτροπής, με ενδιαφέρει από πάσης πλευράς να γνωρίζω ποιοί είναι οι άμεσοι στόχοι του ερωηματολογίου αυτού, ποιό το περιεχόμενό του, ιδίως δε εάν η ενέργεια αυτή αποσκοπεί μόνο στην σύνταξη γνωμοδοτήσεων σχετικά με τις αιτήσεις προσχώρησης ή επίσης στην εκπόνηση των εγγράφων που εζητήθηκαν στη Μαδρίτη, τα οποία θα επιτρέψουν ένα βαθύτερο προβληματισμό και εκτιμήσεις σχετικά με τις επιπτώσεις της προσχώρησης.

Απάντηση του κ. Van den Broek εξ ονόματος της Επιτροπής (13 Ιουνίου 1996)

Το Ευρωπαϊκό Συμβούλιο της Κοπεγχάγης που έλαβε χώρα τον Ιούνιο 1993, καθόρισε τους οικονομικούς και πολιτικούς όρους που πρέπει να πληρούνται για την προσχώρηση των συνδεδεμένων κρατών της Κεντρικής και Ανατολικής Ευρώπης. Η γνώμη που θα εκφέρει η Επιτροπή για τις αιτήσεις προσχώρησης στην Ευρωπαϊκή Ένωση που θα υποβάλουν οι συνδεδεμένες χώρες, το ταχύτερο δυνατό μετά την ολοκλήρωση της διακυβερνητικής διάσκεψης, θα περιλαμβάνει μία αξιολόγηση της κατάσταστης των χωρών σε σχέση με αυτά τα κριτήρια.

Τα ερωτηματολόγια που υποβλήθηκαν στις κυβερνήσεις των συνδεδεμένων χωρών στις 26 Απριλίου 1996, προορίζονται να συλλέξουν τις αναγκαίες πληροφορίες γι'αυτήν την αξιολόγηση. Περιλαμβάνουν ερωτήσεις για τα γεγονότα και τα τεχνικά στοιχεία που αφορούν όλους τους κυριότερους τομείς του κοινοτικού κεκτημένου. Οι αιτούσες χώρες καλούνται να απαντήσουν στο ερωτηματολόγιο εντός τριών μηνών.

Η Επιτροπή προτίθεται να χρησιμοποιήσει τις πληροφορίες που θα συγκεντρώσει από τις απαντήσεις στα ερωτηματολόγια, μεταξύ άλλων πηγών, όταν θα συντάξει τα άλλα έγγραφα που απαιτούνται από το Ευρωπαϊκό Συμβούλιο της Μαδρίτης.
ΓΡΑΠΤΗ ΕΡΩΤΗΣΗ E-1152/96 υποβολή: Shaun Spiers (PSE) προς την Επιτροπή (15 Μαΐου 1996)

Θέμα: Επίπεδα συντάξεων και επιδόματα για ηλικιωμένους στην Ευρωπαϊκή Ένωση

Το Ευρωπαϊκό Έτος Ηλικιωμένων και Αλληλεγγύης μεταξύ των Γενεών το 1993 βοήθησε σημαντικά στη γεφύρωση του χάσματος μεταξύ της Ευρωπαϊκής Ένωσης και των ηλικιωμένων πολιτών της.

Μεταξύ των χρησιμότερων ενεργειών αυτού του έτους ήταν η έρευνα με τη σύγκριση των εθνικών πολιτικών που επηρεάζουν την κατάσταση των ηλικιωμένων σε ολόκληρη την Ευρώπη, και συγκεκριμένα τα στοιχεία τα οποία δείχνουν τα σχετικά επίπεδα συντάξεων και τα διάφορα επιδόματα που λαμβάνουν οι συνταξιούχοι σε κάθε κράτος μέλος.

Προτίθεται η Επιτροπή να αναλάβει να ενημερώσει με τα νεότερα στοιχεία αυτή την εργασία και να δημοσιεύσει έρευνα επί των σχετικών επιπέδων συντάξεων και επιδομάτων για ηλικιωμένους και στα δεκαπέντε κράτη μέλη της Ευρωπαϊκής Ένωσης;

Απάντηση του κ. Flynn εξ ονόματος της Επιτροπής (7 Ιουνίου 1996)

Πληροφορίες σχετικά με τα επίπεδα συντάξεων και τις βασικές παροχές για τα ηλικιωμένα άτομα σε ολόκληρη την Κοινότητα περιλαμβάνονται στο σύστημα αμοιβαίας πληροφόρησης για την κοινωνική προστασία στην Κοινότητα (mutual information system on social protection in the Community - MISSOC) έκθεση η οποία ενημερώνεται και δημοσιεύεται ετήσια από την Επιτροπή. Η πρόταση για απόφαση του Συμβουλίου σχετικά με την κοινοτική υποστήριξη για ενέργειες υπέρ των ηλικιωμένων ατόμων ((ΕΕ C 115, 09.05.1995 )) εξετάζει να λειτουργήσει ξανά παρατηρητήριο με στόχο την παροχή πληροφοριών για τις εξελίξεις στη συνολική πολιτική εξελίξεων που αφορά τον ηλικιωμένο πληθυσμό. Το Συμβούλιο δεν έχει ακόμη εγκρίνει την πρόταση αυτή.
ΓΡΑΠΤΗ ΕΡΩΤΗΣΗ E-0914/96 υποβολή: Mair Morgan (PSE) προς την Επιτροπή (23 Απριλίου 1996)

Θέμα: Media II: Επιπτώσεις της μειωμένης σύνθεσης των επιτροπών αξιολόγησης

Η Ευρωπαϊκή Επιτροπή ζήτησε προσφάτως από τα κράτη μέλη να της υποβάλουν καταλόγους υποψηφίων μελών στις επιτροπές εμπειρογνωμόνων για την αξιολόγηση των σχεδίων που επιζητούν χρηματοδότηση βάσει του νέου προγράμματος Media II. Υπάρχουν ενδείξεις ότι οι επιτροπές αυτές θα αλλάζουν συχνά διαρκούσης της εφαρμογής του προγράμματος Media II και θα αποτελούνται από 8 μέλη κατ' ανώτατο όριο. Τούτο σημαίνει ότι δεν θα έχουν όλα τα κράτη μέλη εκπρόσωπό τους στις επιτροπές αυτές και έτσι ίσως να υπάρξει δυσμενής μεταχείριση των προϊόντων των μειονοτικών γλωσσών.

Τί διαβεβαιώσεις μπορεί να δοθούν ότι τα σχέδια από περιφέρειες ή κράτη με λιγότερο διαδεδομένες γλώσσες δεν θα τεθούν σε μειονεκτική θέση; Και πώς μπορεί κανείς να καθησυχάσει γενικώς τους παραγωγούς ότι τα μέτρα αυτά δεν θα ευνοήσουν αποκλειστικά και μόνον τα μεγαλύτερα σχέδια από τα ισχυρότερα κράτη μέλη;

Απάντηση του κ. Oreja εξ ονόματος της Επιτροπής (14 Ιουνίου 1996)

Σύμφωνα με τις αποφάσεις του Συμβουλίου σχετικά με το MEDIA II (95/563/ΕΚ ((ΕΕ L 321 της 30.12.1995. )) και 95/564/ΕΚ1), η Επιτροπή μπορεί να χρησιμοποιήσει εμπειρογνώμονες για να τη βοηθήσουν να επιλέξει τους δικαιούχους του προγράμματος.

Η Επιτροπή έχει ήδη συγκαλέσει δύο συνεδριάσεις επιτροπών εμπειργονωμόνων από τις οποίες ζήτησε να αναλύσουν τις αιτήσεις που υποβλήθηκαν μετά τη δημοσίευση της πρώτης προκήρυξης υποβολής προσφορών σχετικά με τις δραστηριότητες προώθησης των ευρωπαίων παραγωγών στις αγορές των προγραμμάτων.

Διευκρινίζεται ότι οι εμπειρογνώμονες αυτοί, οι οποίοι επελέγησαν από την Επιτροπή βάσει καταλόγων που υπέβαλαν τα κράτη μέλη, εργάζονται ως σύμβουλοι για λογαριασμό τους με βάση την εμπειρία που έχουν στους τομείς οι οποίοι καλύπτονται από το πρόγραμμα. Η σύνθεση των επιτροπών κυμαίνεται ανάλογα με το θέμα.

Οι επιτροπές αυτές έχουν καθαρά συμβουλευτικό χαρακτήρα και η τελική επιλογή των δικαιούχων αποτελεί ευθύνη της Επιτροπής, η οποία σε ορισμένες περιπτώσεις πρέπει να ζητήσει και τη γνώμη της Επιτροπής MEDIA (όταν το ποσό της ενίσχυσης υπερβαίνει τα κατώτατα όρια που προβλέπονται από τις αποφάσεις).

Η Επιτροπή δεν αρκείται στις συμβουλές των εμπειρογνωμόνων αυτών αλλά φροντίζει ώστε να επιτευχθεί και μια καλή γεωγραφική ισορροπία. Το ίδιο γίνεται και για τις συνεδριάσεις που οργανώνονται μέχρι τώρα, όπου οι μισοί από τους εμπειρογνώμονες προέρχονταν από κράτη μέλη ή περιφέρειες με περιορισμένες δυνατότητες οπτικοακουστικής παραγωγής ή από μικρές από γεωγραφική και γλωσσική άποψη περιφέρειες.
ΓΡΑΠΤΗ ΕΡΩΤΗΣΗ E-0941/96 υποβολή: Αλέξανδρος Αλαβάνος (GUE/NGL) προς την Επιτροπή (26 Απριλίου 1996)

Θέμα: Ώρες λειτουργίας του διοργανικού παιδικού σταθμού για παιδιά σχολικής ηλικίας

Ο διοργανικός παιδικός σταθμός στο Boulevard Wilson για τα παιδιά των υπαλλήλων των κοινοτικών οργάνων που φοιτούν στα ευρωπαϊκά σχολεία είναι ανοικτός έως τις 6.15 μ.μ. από τη Δευτέρα έως την Πέμπτη και έως τις 5.30 μ.μ. την Παρασκευή. Τα ωράρια του σταθμού δεν ανταποκρίνονται σε αυτά των υπαλλήλων του Ευρωπαϊκού Κοινοβουλίου που εργάζονται έως τις 6.30 μ.μ..

Λόγω του διοργανικού χαρακτήρα του παιδικού σταθμού, δεν υποχρεούται η Επιτροπή να παρατείνει τη λειτουργία του έως τις 7 μ.μ., ώστε να μπορούν οι υπάλληλοι του Ευρωπαϊκού Κοινοβουλίου να παίρνουν τα παιδιά τους μετά την εργασία τους, όπως συμβαίνει με το βρεφονηπιακό σταθμό Eastmann του Ευρωπαϊκού Κοινοβουλίου;

Απάντηση του κ. Liikanen εξ ονόματος της Επιτροπής (14 Ιουνίου 1996)

Τα ωράρια των παιδικών σταθμών καθώς και των βρεφονηπιακών σταθμών συμβαδίζουν με το επίσημο ωράριο εργασίας των θεσμών και των τοπικών επιχειρήσεων.

Το θέμα του ωραρίου των μετασχολικών παιδικών σταθμών εξετάσθηκε ήδη στο παρελθόν και αποκλείσθηκε το ενδεχόμενο παράβασης, ιδίως για λόγους οργάνωσης και προϋπολογισμού. Επίσης η επιτροπή διαχείρισης του Κέντρου της παιδικής ηλικίας (COCEPE), διοργανικό ισομερές όργανο, κατά τη συνεδρίασή της της 22ας Φεβρουαρίου 1992, εκφράστηκε κατά ενός παρόμοιου ενδεχόμενου επειδή η πολύωρη παραμονή των παιδιών εκτός οικογενείας θα μπορούσε να είναι αρνητική γι' αυτά. Ωστόσο, το COCEPE αποφάσισε να επανεξετάσει το θέμα αυτό καθώς και τις ενδεχόμενες συνέπειές του κατά μία επόμενη συνεδρίαση.

Η Επιτροπή δεν θα παραλείψει να ανακοινώσει στο Αξιότιμο Μέλος του Κοινοβουλίου τα αποτελέσματα του προβληματισμού αυτού.
ΓΡΑΠΤΗ ΕΡΩΤΗΣΗ E-1265/96 υποβολή: James Nicholson (PPE) προς την Επιτροπή (24 Μαΐου 1996)

Θέμα: Συντάξεις αποχωρήσεως από την ενεργό υπηρεσία

Προτίθεται η Επιτροπή να απαριθμήσει:

1. Τα επί του παρόντος ισχύοντα επίπεδα των κρατικών συντάξεων αποχωρήσεως από την ενεργό υπηρεσία οι οποίες καταβάλλονται σε έκαστο κράτος μέλος της Ευρωπαϊκής Ενώσεως;

2. Τον αριθμό ατόμων σε έκαστο κράτος μέλος που λαμβάνουν αυτές τις συντάξεις;

Απάντηση του κ. Flynn εξ ονόματος της Επιτροπής (13 Ιουνίου 1996)

Οι πίνακες του συστήματος αμοιβαίας πληροφόρησης σχετικά με την κοινωνική προστασία (MISSOC), που στάλθηκαν κατευθείαν στον κ. βουλευτή και στη Γενική Γραμματεία του Κοινοβουλίου, περιέχουν πληροφορίες σχετικά με τα νόμιμα ποσοστά σύνταξης σε κάθε κράτος μέλος σύμφωνα με στοιχεία της 1ης Ιουλίου 1994. Οι αντίστοιχες τιμές για το 1995 θα είναι έτοιμες τον Ιούλιο του 1996.

Η Επιτροπή δεν έχει στατιστικά στοιχεία όσον αφορά τον αριθμό των ατόμων που λαμβάνουν διαφορετικά είδη συντάξεων σε όλα τα κράτη μέλη. Παρ' όλα αυτά, η έκθεση του 1995 για την κοινωνική προστασία στην Ευρώπη (που επίσης στάλθηκε κατευθείαν στον κ. βουλευτή και στη Γενική Γραμματεία του Κοινοβουλίου) περιέχει γενικές πληροφορίες όσον αφορά τον αριθμό των συνταξιούχων στα τότε δώδεκα κράτη μέλη.
ΓΡΑΠΤΗ ΕΡΩΤΗΣΗ E-0822/96 υποβολή: Μιχαήλ Παπαγιαννάκης (GUE/NGL) προς την Επιτροπή (12 Απριλίου 1996)

Θέμα: Πρόγραμμα-πιλότος για τη σύνδεση των επιχειρήσεων με ΑΕΙ και ΤΕΙ

Το 1993 ιδρύθηκαν στην Ελλάδα 23 «γραφεία σταδιοδρομίας» σε υλοποίηση του προγράμματος-πιλότου σύνδεσης των επιχειρήσεων με τα ΑΕΙ και ΤΕΙ. Το κόστος του προγράμματος έφθασε τα 3,2 δισ. δραχμές από τα οποία τα 2,4 δισ. δραχμές προήλθαν από το Ευρωπαϊκό Κοινωνικό Ταμείο κατ' εφαρμογή του Α' Κοινοτικού Πλαισίου Στήριξης. Διαπιστώθηκε ότι πολλά από αυτά τα γραφεία υπολειτουργούν ή έχουν κλείσει πριν τις 31.12.1995, οπότε και τελείωσε το πρόγραμμα.

Ερωτάται η Επιτροπή πώς αξιολογεί την εφαρμογή του προγράμματος, εάν τα αποτελέσματα ήταν τα αναμενόμενα, εάν έχουν απορρηφθεί όλα τα διατεθέντα κονδύλια, και εάν σκοπεύει να συνεχίσει τη χρηματοδότηση ανάλογων προγραμμάτων μέσω του Β' ΚΠΣ;

Απάντηση του κ. Flynn εξ ονόματος της Επιτροπής (10 Ιουνίου 1996)

Η Επιτροπή υποστήριξε τη δημιουργία 23 «γραφείων σταδιοδρομίας», στο πλαίσιο του μέτρου «δεσμοί πανεπιστημίων με επιχειρήσεις» του επιχειρησιακού προγράμματος (ΕΠ) «ανταγωνιστικότητα των επιχειρήσεων» του πρώτου κοινοτικού πλαισίου στήριξης (ΚΠΣ) για την Ελλάδα. Το μέτρο αφορούσε τα πανεπιστήμια (ΑΕΙ) και τα τεχνολογικά ινστιτούτα τριτοβάθμιας εκπαίδευσης (ΤΕΙ). Περιελάμβανε τη δημιουργία «γραφείων σταδιοδρομίας» 7 μελέτες περιπτώσεων (case studies) 7 άσκηση μαθητείας σπουδαστών 7 ερευνητικές εργασίες σπουδαστών για τα προβλήματα των επιχειρήσεων 7 ανταλλαγή εμπειριών ΑΕΙ/ΤΕΙ και επιχειρήσεων καθώς και κοινά εκπαιδευτικά προγράμματα σπουδαστων και εργαζομένων.

Για το σύνολο των παραπάνω αναφερομένων ενεργειών, διατέθηκαν 3,2 δισ. δραχμές (περίπου 10,7 εκατ. ECU), εκ των οποίων 2,4 (8 εκατ. ECU) συνιστούσαν την κοινοτική συμμετοχή (Ευρωπαϊκό Κοινωνικό Ταμείο (ΕΚΤ)). Για τα «γραφεία σταδιοδρομίας» διατέθηκαν ειδικότερα, 518,3 εκατ. δραχμές (1,73 εκατ. ECU), εκ των οποίων 388,7 (1,3 εκατ. ECU ήταν η κοινοτική συμμετοχή (ΕΚΤ). Από τα 23 γραφεία που δημιουργήθηκαν, τα 13 αφορούσαν τα ΑΕΙ (πανεπιστήμια) και τα 10 τα ΤΕΙ (Τεχνολογικά Ινστιτούτα Τριτοβάθμιας Εκπαίδευσης). Βάσει των υποβληθέντων στο Υπουργείο Εργασίας, η διάθεση των πιστώσεων υπερέβη το 100%.

Αξιολόγηση του μέτρου και της συγκεκριμένης ενέργειας «γραφεία σταδιοδρομίας» δεν πραγματοποιήθηκε. Εντούτοις, οι εθνικές αρχές προτίθενται να προχωρήσουν σε συνολική εκτίμηση των παρεμβάσεων του ΕΚΤ για την περίοδο του πρώτου ΚΠΣ.

Στο νέο ΕΠ «εκπαίδευση και αρχική κατάρτιση»του ΚΠΣ 1994-1999 για την Ελλάδα, το μέτρο 3.4 προβλέπει για να στηρίξει τα γραφεία-συνδέσμους της τριτοβάθμιας εκπαίδευσης και των επιχειρήσεων (ενέργεια 3.4.α) 7 την άσκηση μαθητείας των σπουδαστών (ενέργεια 3.4.β) 7 και προγράμματα εκπαίδευσης και συμπληρωματικής κατάρτισης (ενέργεια 3.4.γ). Αυτές οι ενέργειες πρακτικά αποτελούν, την εξέλιξη παρόμοιων ενεργειών του πρώτου ΚΠΣ. Η χρηματοδότηση που είχε προβλεφθεί αρχικά γι' αυτό το μέτρο ανέρχεται σε 46,7 εκατ. ECU (περίπου 14 δισ. δραχμές) 7 η κοινοτική συμμετοχή ανέρχεται σε 75%.
ΓΡΑΠΤΗ ΕΡΩΤΗΣΗ E-0735/96 υποβολή: Μιχαήλ Παπαγιαννάκης (GUE/NGL) προς το (27 Μαρτίου 1996)

Θέμα: Αγνοούμενοι κατά την τουρκική εισβολή στην Κύπρο

Πρόσφατες τηλεοπτικές δηλώσεις του κ. Ντενκτάς διαψεύδουν τον επί 21 χρόνια ισχυρισμό της Τουρκίας ότι δεν υπήρξαν αγνοούμενοι κατά την τουρκική εισβολή στην Κύπρο τον Ιούλιο του 1974. Κατά τις δηλώσεις Ντενκτάς οι «αγνοούμενοι» στην πραγματικότητα σκοτώθηκαν το 1974 από τουρκοκυπριακές παραστρατιωτικές δυνάμεις στις οποίες παραδόθηκαν από τον τουρκικό στρατό ο οποίος τους είχε πιάσει αιχμαλώτους. Τίθεται έτσι ζήτημα ευθύνης της στρατιωτικής διοίκησης του τουρκικού στρατού μια και σε περίοδο πολέμου, για ό,τι γίνεται στην περιοχή όπου επιχειρούν, ευθύνονται οι αξιωματικοί και η μονάδα που βρίσκονται εκεί. Παραμένει δε το ζήτημα των οικογενειών των «αγνοουμένων» για το οποίο έχει πολλές φορές ενδιαφερθεί το Ευρωπαϊκό Κοινοβούλιο.

Ερωτάται το Συμβούλιο:

α) σε τί ενέργειες σκοπεύει να προβεί ώστε να υπάρξουν πληροφορίες για το πόσοι αγνοούμενοι σκοτώθηκαν, ποιοι σκοτώθηκαν, που είναι θαμμένοι κλπ. προκειμένου να δοθούν ικανοποιητικές απαντήσεις στις οικογένειές τους και να τους επιστραφούν τα οστά των νεκρών προς ταφήν, και

β) επιπλέον πώς νομίζει ότι μπορεί να εφαρμοστεί στην περίπτωση αυτή το δίκαιο του πολέμου καθώς και η Συνθήκη της Γενεύης για τους αιχμαλώτους, και αν τα δύο κράτη μέλη της ΕΕ (Γαλλία-Ηνωμένο Βασίλειο) που είναι και μέλη του Συμβουλίου Ασφαλείας του ΟΗΕ προτίθενται να αναλάβουν πρωτοβουλία για δίωξη παρόμοια με αυτή που έγινε στη Βοσνία εναντίον Σέρβων και Κροατών αξιωματικών;

Απάντηση (16 Ιουλίου 1996)

Το Συμβούλιο σημείωσε με μεγάλο ενδιαφέρον την πρόσφατη δήλωση του κ. Ντεκτάς και αποδίδει εξαιρετική σημασία στη διεύρυνση του θέματος. Το Συμβούλιο υποστηρίζει σθεναρά την Επιτροπή των Ηνωμένων Εθνών για τους Αγνοούμενους που δημιουργήθηκε το 1981, η οποία είναι το κατάλληλο πλαίσιο για τη διεξαγωγή των αναγκαίων ερευνών. Το Συμβούλιο θα εξακολουθήσει να παρακολουθεί το θέμα από κοντά και θα το θίξει στις αρμόδιες αρχές.

Η ερμηνείς της Σύμβασης της Γενεύης για τους αιχμαλώτους πολέμου είναι θέμα των κρατών μερών της Σύμβασης. Όσον αφορά το θέμα σχετικά με τη Γαλλία και το Ηνωμένο Βασίλειο, δεν είναι το Συμβούλιο αρμόδιο να απαντήσει.
ΓΡΑΠΤΗ ΕΡΩΤΗΣΗ E-0842/96 υποβολή: Brendan Donnelly (PPE) προς την Επιτροπή (12 Απριλίου 1996)

Θέμα: Μη εφαρμογή του Κανονισμού (ΕΚ) 1408/71 από τις ελληνικές αρχές κοινωνικής ασφάλισης

Στις 12 Ιανουαρίου 1996 υπέβαλα γραπτή ερώτηση (Ε-3636/95) ((ΕΕ C 326 της 6.12.1995, σελ. 45. )), με την οποία ζητούσα να πληροφορηθώ πότε θα αναλάμβανε η Επιτροπή νομική δράση κατά της ελληνικής κυβέρνησης για μη εφαρμογή του κανονισμού (ΕΚ) 1408/71 ((ΕΕ L 149 της 5.07.1971, σελ. 2. )) σε σχέση με το θέμα του κατοίκου της εκλογικής μου περιφέρειας κ. Α. Ζαφειρόπουλου. Την 1η Μαρτίου 1996 έλαβα διαβεβαίωση ότι η Επιτροπή προτίθεται να αναλάβει νομική δράση. Είναι τώρα η Επιτροπή σε θέση να απαντήσει στο ερώτημά μου της 12ης Ιανουαρίου για το πότε πρόκειται να κινηθει αυτή η διαδικασία;

Απάντηση του κ. Flynn εξ ονόματος της Επιτροπής (4 Ιουνίου 1996)

Η Επιτροπή μπορεί να επιβεβαιώσει ότι έχει παραπέμψει το ζήτημα στο Ευρωπαϊκό Δικαστήριο.
ΓΡΑΠΤΗ ΕΡΩΤΗΣΗ P-1285/96 υποβολή: Per Gahrton (V) προς την Επιτροπή (15 Μαΐου 1996)

Θέμα: Η γαλλική απαγόρευση σύναψης «γάμου» μεταξύ ομοφυλοφίλων στη σουηδική πρεσβεία στο Παρίσι

Σύμφωνα με το άρθρο της εφημερίδας Le Monde οι γαλλικές αρχές έχουν απαγορεύσει στη σουηδική πρεσβεία στο Παρίσι να πραγματοποιεί γαμήλιες τελετές μεταξύ ομοφυλόφιλων γεγονός που επιτρέπεται σύμφωνα με τη σουηδική νομοθεσία.

Θεωρεί η Επιτροπή ότι η εν λόγω απαγόρευση ανταποκρίνεται στους ισχύοντες κανόνες περί ετεροδικίας των πρεσβειών;

Θεωρεί η Επιτροπή ότι η απαγόρευση είναι σύμφωνη προς τις ισχύουσες αρχές περί ανθρωπίνων δικαιωμάτων και ίσης μεταχείρισης ατόμων, ανεξαρτήτως σεξουαλικής προτίμησης;

Θεωρεί η Επιτροπή ότι η ως άνω απαγόρευση είναι σύμφωνη προς την αρχή περί αμοιβαίου σεβασμού των εθνικών νομοθεσιών μεταξύ των κρατών της ΕΕ;

Απάντηση του κ. Flynn εξ ονόματος της Επιτροπής (13 Ιουνίου 1996)

Η ερώτηση που τέθηκε ανήκει αποκλειστικά στη δικαιοδοσία των αρμόδιων εθνικών αρχών και όχι της Επιτροπής.
ΓΡΑΠΤΗ ΕΡΩΤΗΣΗ P-0831/96 υποβολή: Cristiana Muscardini (NI) προς την Επιτροπή (28 Μαρτίου 1996)

Θέμα: Ευρωπαϊκό Δελτίο Υγείας

Διαπιστώνοντας τη διαρκή εξάπλωση ορισμένων σοβαρών μεταδοτικών ασθενειών όπως η ηπατίτιδα, HIV και σε μερικές χώρες ακόμα και η TBC (φυματίωση) αναρωτώμεθα εάν θα ήταν δυνατή η καθιέρωση ενός «ευφυούς» δελτίου υγείας συνδεδεμένο με μία κεντρική ή περιφερειακή των μεμονωμένων κρατών τράπεζα δεδομένων που θα παρέχει αμέσως όλες τις υγειονομικές πληροφορίες για τον κάτοχό του. Πρόκειται δηλαδή για ένα βιβλιάριο υγείας μηχανογραφημένο, ατομικό, πλήρες και αποτελεσματικό.

Είναι δυνατόν να πληροφορηθεί η Επιτροπή εάν ήδη υφίσταται κάτι τέτοιο σε κάποιο κράτος μέλος;

Δεν θεωρεί ότι θα ήταν ούτως ή άλλως λίαν χρήσιμα, δεδομένης της εξάπλωσης των προαναφερθεισών ασθενειών, η καθιέρωση ενός Ευρωπαϊκού Δελτίου Υγείας υποχρεωτικού για όλα τα κράτη μέλη;

Απάντηση του κ. Flynn εξ ονόματος της Επιτροπής (31 Μαΐου 1996)

Η Επιτροπή δεν είναι ενήμερη για το γεγονός ότι κάθε κράτος μέλος έχει θεσπίσει συστήματα «smart card» για τις λοιμώδεις νόσους.

Η Επιτροπή προώθησε πρόταση απόφασης του Κοινοβουλίου και του Συμβουλίου για να υποστηριχθούν οι προσπάθειες των κρατών μελών σ' αυτό τον τομέα δημιουργώντας δίκτυο για την επιδημιολογική επιτήρηση και έλεγχο των μεταδιδόμενων νόσων στην Κοινότητα ((COM(96) 78 τελικό, 07.03.1996. )).

Η Επιτροπή δεν διαθέτει στοιχεία που να επιβεβαιώνουν την ανάγκη εισαγωγής τέτοιας κάρτας σε κοινοτικό επίπεδο και ως εκ τούτου δεν έχει πρόθεση να προωθήσει πρόταση για υποχρεωτική κάρτα υγείας σχετικά με τη στήριξη του ελέγχου των ασθενειών.
ΓΡΑΠΤΗ ΕΡΩΤΗΣΗ E-0791/96 υποβολή: Anita Pollack (PSE) προς την Επιτροπή (3 Απριλίου 1996)

Θέμα: Καθυστερήσεις στη σταδιακή κατάργηση των πτητικών οργανικών ενώσεων στο Ηνωμένο Βασίλειο

Γνωρίζει η Επιτροπή ότι η κυβέρνηση του Ηνωμένου Βασιλείου έχει μεταθέσει σειρά προθεσμιών που αφορούν τη σταδιακή κατάργηση των πτητικών οργανικών ενώσεων από την τυπογραφία, τη βυρσοδεψία, την παρασκευή χρωμάτων, τη βιομηχανία χάρτου, τη βιομηχανία ελαστικών, τη βιομηχανία φίλμ και την κλωστοϋφαντουργία και παραγωγή υφασμάτων; Πιστεύει η Επιτροπή ότι τούτο θα είναι εις βάρος της δυνατότητας του Ηνωμένου Βασιλείου να τηρήσει την προθεσμία που ορίζει η οδηγία της Ευρωπαϊκής Ενώσεως για τη μείωση των εκπομπών πτητικών οργανικών ενώσεων κατά 30 τοις εκατό έως το 1999;

Απάντηση της κυρίας Bjerregaard εξ ονόματος της Επιτροπής (7 Μαΐου 1996)

Η Επιτροπή έχει υπόψη της ότι η κυβέρνηση του Ηνωμένου Βασιλείου ανέβαλε την τήρηση ορισμένων προθεσμιών για τη σταδιακή παύση της χρησιμοποίησης πτητικών οργανικών ενώεων από τα τυπογραφεία, τις βιομηχανίες δερμάτων, χρωμάτων, χαρτιού, ελαστικών, φιλμ και κλωστοϋφαντουργικών προϊόντων. Στο πρόγραμμα εργασίας για το 1996, η Επιτροπή ανέλαβε τη δέσμευση να παρουσιάσει οδηγία για τον έλεγχο των εκπεμπομένων ρύπων από τις εγκαταστάσεις των εν λόγω βιομηχανιών. Η οδηγία αυτή θα υπερβεί τα πλαίσια του πρωτοκόλλου της Οικονομικής Επιτροπής των Ηνωμένων Εθνών για την Ευρώπη (UNECE) και θα θέσει στόχους στους οποίους θα πρέπει να ανταποκριθούν, κατά την άποψη της Επιτροπής, οι βιομηχανίες αυτές.

Το θέμα της τήρησης των υποχρεώσεων του πρωτοκόλλου UNECE που καλύπτουν το σύνολο των εκπομπών συνθετικών πτητικών οργανικών ενώσεων αποτελεί κατάρχήν υποχρέωση δυνάμει του διεθνούς δικαίου, για τις χώρες που το έχουν επικυρώσει. Το Ηνωμένο Βασίλειο έχει δηλώσει ότι η ενέργειά του δεν θα έχει επιπτώσεις στη δυνατότητα τηρήσεως των υποχρεώσεών του που απορρέουν από το πρωτόκολλο της UNECE.
ΓΡΑΠΤΗ ΕΡΩΤΗΣΗ E-0341/96 υποβολή: Richard Howitt (PSE) προς την Επιτροπή (22 Φεβρουαρίου 1996)

Θέμα: Πρόσκληση υποβολής προτάσεων βάσει του άρθρου 10 του ΕΤΠΑ

Είναι σε θέση η Επιτροπή να συμπληρώσει το παρακάτω χρονοδιάγραμμα υποβολής προτάσεων βάσει του άρθρου 10;

>TABLE>

Απάντηση της κ. Wulf-Mathies εξ ονόματος της Επιτροπής (25 Μαρτίου 1996)

Το χρονοδιάγραμμα για τις προσκλήσεις για υποβολή προτάσεων στο πλαίσιο του άρθρου 10 του κανονισμού που διέπει το ευρωπαϊκό ταμείο περιφερειακής ανάπτυξης ((ΕΕ L 193 της 31.07.1993. )) έχει ως εξής:

>TABLE>